Document ID: 32009D0870

ΑΠΌΦΑΣΗ ΤΗΣ ΕΠΙΤΡΟΠΉΣ
της 27ης Νοεμβρίου 2009
για την τροποποίηση της απόφασης 2009/821/ΕΚ όσον αφορά τον κατάλογο των συνοριακών σταθμών ελέγχου
[κοινοποιηθείσα υπό τον αριθμό Ε(2009) 9199]
(Κείμενο που παρουσιάζει ενδιαφέρον για τον ΕΟΧ)
(2009/870/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 6 παράγραφος 4 δεύτερο εδάφιο τελευταία πρόταση,
την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 6 παράγραφος 2,
Εκτιμώντας τα ακόλουθα:
(1)
Η απόφαση 2009/821/ΕΚ της Επιτροπής, της 28ης Σεπτεμβρίου 2009, για την κατάρτιση καταλόγου εγκεκριμένων συνοριακών σταθμών ελέγχου, τη θέσπιση ορισμένων κανόνων σχετικά με τους ελέγχους που διενεργούνται από τους εμπειρογνώμονες κτηνιάτρους της Επιτροπής και τη θέσπιση των κτηνιατρικών μονάδων στο Traces (3), θεσπίζει κατάλογο συνοριακών σταθμών ελέγχου που εγκρίνονται σύμφωνα με τις οδηγίες 91/496/ΕΟΚ και 97/78/ΕΚ. Ο κατάλογος αυτός περιέχεται στο παράρτημα Ι της εν λόγω απόφασης.
(2)
Το Γραφείο Τροφίμων και Κτηνιατρικών Θεμάτων (ΓΤΚΘ), που είναι η αρμόδια υπηρεσία της Επιτροπής για τους ελέγχους, διενήργησε ελέγχους στον συνοριακό σταθμό ελέγχου στον αερολιμένα της Κοπεγχάγης στη Δανία. Τα αποτελέσματα του ελέγχου ήταν ικανοποιητικά. Ως εκ τούτου θα πρέπει να προστεθεί στον κατάλογο που παρατίθεται στο παράρτημα Ι της απόφασης 2009/821/ΕΚ ένα επιπλέον κέντρο ελέγχου για τον εν λόγω συνοριακό σταθμό ελέγχου.
(3)
Σε συνέχεια κοινοποιήσεων εκ μέρους της Δανίας, της Γαλλίας, της Ιταλίας και της Πορτογαλίας, θα πρέπει να προστεθούν στον κατάλογο των συνοριακών σταθμών ελέγχου των κρατών μελών που παρατίθενται στο παράρτημα Ι της απόφασης 2009/821/ΕΚ ορισμένες κατηγορίες ζώων ή προϊόντων ζωικής προέλευσης που μπορούν να ελέγχονται σε ορισμένους συνοριακούς σταθμούς ελέγχου που έχουν ήδη εγκριθεί σύμφωνα με την εν λόγω απόφαση.
(4)
Σε συνέχεια των αποτελεσμάτων των ελέγχων του ΓΤΚΘ, σύμφωνα με την απόφαση 2009/821/ΕΚ, και των κοινοποιήσεων εκ μέρους της Γαλλίας, της Ιρλανδίας και της Ιταλίας, θα πρέπει να διαγραφούν από τον κατάλογο των συνοριακών σταθμών ελέγχου των κρατών μελών που παρατίθενται στο παράρτημα της εν λόγω απόφασης ορισμένες κατηγορίες ζώων και προϊόντων ζωικής προέλευσης που μπορούν να ελέγχονται σε ορισμένους συνοριακούς σταθμούς ελέγχου που έχουν ήδη εγκριθεί σύμφωνα με την ανωτέρω απόφαση.
(5)
Σε συνέχεια κοινοποίησης εκ μέρους της Λετονίας, θα πρέπει να τροποποιηθεί ο κατάλογος των συνοριακών σταθμών ελέγχου του εν λόγω κράτους μέλους, ώστε να ληφθεί υπόψη η κατάργηση ενός από τους συνοριακούς σταθμούς ελέγχου της χώρας.
(6)
Σε συνέχεια κοινοποιήσεων εκ μέρους του Βελγίου, της Γερμανίας και της Γαλλίας θα πρέπει να διαγραφούν από τον κατάλογο των συνοριακών σταθμών ελέγχου που καθορίζονται στο παράρτημα Ι της απόφασης 2009/821/ΕΚ ορισμένοι συνοριακοί σταθμοί ελέγχου των εν λόγω κρατών μελών.
(7)
Σε συνέχεια κοινοποίησης εκ μέρους της Ιταλίας, θα πρέπει να τροποποιηθεί ο κατάλογος των συνοριακών σταθμών ελέγχου του εν λόγω κράτους μέλους, ώστε να ληφθεί υπόψη η αλλαγή ονομασίας ενός από τους συνοριακούς σταθμούς ελέγχου της χώρας.
(8)
Επιπροσθέτως, το Βέλγιο γνωστοποίησε την παύση λειτουργίας της εγκατάστασης OCHZ στον συνοριακό σταθμό ελέγχου Zeebrugge και τη θέση σε λειτουργία νέας εγκατάστασης ελέγχου.
(9)
Συνεπώς, η απόφαση 2009/821/ΕΚ θα πρέπει να τροποποιηθεί αναλόγως.
(10)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα I της απόφασης 2009/821/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Νοεμβρίου 2009.

Labels: 11
10
8
3
6